Ridley Scott

Sir Ridley Scott (* 30. November 1937 in South Shields, England) is en britischen Filmspeelbaas un Filmproduzent.

Scott gellt vundaag as een vun de bedüdensten Speelbasen mit groot Inwirken. He hett de Vertellorden vun verschedene Genres, as vör allen ok den modernen Hollywood-Actionfilm, bedüden mitprägt. Siene Filmen Alien, Blade Runner, Thelma & Louise un Gladiator weern filmhistoorsch stilbilln. Ok sien Broder Tony Scott is en bekannten Hollywood-Speelbaas. Tosamen bedrieft se siet de 1970er Johren de Produkschoonsfirma för Warffilmen Ridley Scott Associates (RSA) un siet 1995 de Filmprodukschoonsfirma Scott Free Productions. Scott is 2003 vun de britischen Königsche vun wegen sien Verdeensten üm de Kunst to’n Ridder slahn worrn. Sien Söhn Jake un sien Dochter Jordan arbeit ok in’t Filmgewarf.

 Levensloop 
Scott sien Vadder weer Soldat vun Beroop, de bi de Royal Engineers (Kampünnerstüttenstruppen) vun de britischen Armee deent hett. He kreeg em dorüm nich faken to sehn. Na Tieten in Cumbria, Wales un Düütschland hett sik de Familie in Stockton-on-Tees in’n Noorden vun England daallaten. De industriell prägte Landschop dor weer laterhen Inspiratschoon för Szenen in den Film Blade Runner.

Vun 1954 bit 1958 hett Scott an’t West Hartlepool College of Art Grafik-Design un Maleree lehrt un dat Diplom mit Utteken maakt. Dorophen hett he Grafik-Design an’t Royal College of Art in London studeert, wo David Hockney een vun sien Mitstudenten weer. 1963 hett he dat Studium mit Utteken afslaten. He kreeg dorna en Reisstipendium för een Johr in de USA un arbeit in de Tiet bi Time Life, Inc., woneem he mit de Dokumentaristen Richard Leacock un Donn Alan Pennebaker arbeit hett.

As he torüchkeem, hett he 1965 en Lehrsteed as Szenenbillner bi de BBC an. Dordör hett he mitarbeit an Feernsehprodukschonen as Z-Cars oder de Science-Fiction-Reeg Out of the Unknown. Dat duer nich lang, bit he in dat Trainingsprogramm för Speelbasen opnahmen worrn is un he denn eenige Episoden sülvst inszeneert hett.

1968 is Scott vun de BBC weggahn, üm Ridley Scott Associates (RSA) to grünnen. An dat Projekt hebbt blangen sien Broder Tony Speelbasen as Alan Parker, Hugh Hudson un Hugh Johnson mitarbeit. RSA is in Europa to een vun de spoodrieksten Hüüs för Warffilm opstegen, för dat Scott mehr as 2000 Warfspots inszeneert hett. Vele dorvun sünd op de Festspelen vun Cannes un Venedig uttekent worrn.

In de Filmbranche gellt Ridley Scott as en ökonoomschen Speelbaas, vun wegen dat he normalerwies mit’n Drüddel vun de Dreihdaag utkummt as annere Kollegen. He sülvst meen, dat he dat sien fröhere Arbeit as Speelbaas för Video- un Warfspots to verdanken hett, aver ok den Ümstand, dat he eenige Szenen mit bit to föffteihn Kameras gliektietig dreihtTV Spielfilm, 27/08, S. 17..

 Historie vun sien Warken 
duum|Ridley Scott fotografeert vun Oliver Mark, Berlin 2005
En Markenteken för Scott is sien utprägten ästheetschen un malerischen visuellen Stil, den he sik in sien johrelangen Insichten in de Produkschoon vun Warfspots anegent hett. Sien eersten Themenfilm The Duellists vun 1977 weer keen groten kommerziellen Spood, fünn aver bi de Kritik noog Acht, dat he dorna de Mööglichkeit harr, 1979 den Science-Fiction-Film Alien to dreihn. Sien nächsten Film Blade Runner (1982) baseert op den Roman Do Androids Dream of Electric Sheep? vun Philip K. Dick. Dat düstere futuristische Wark hett visuell so’n starken Indruck maakt, dat dordör en hele Generatschoon vun Cyberpunk Literatur, Musik un Kunst inspireert worrn is.

1985 hett Scott den Film Legend dreiht, de – as ok wietere Nafolgers – nich an den Spood vun de fröheren Warken ranrecken deen, mit de Tiet aver to en Fantasy-Kultfilm worrn is un 2002 mit en restaureerten Director’s Cut nee opleggt weer. Faken weer kritiseert, dat Scott den visuellen Stil vör den Inholt un de Charakters vun die Figuren stellen de. Dat Gegendeel hett Scott 1991 mit den Film Thelma & Louisse bewiest, för den he ok sien eerste Nomineeren för den Oscar kregen hett.

In de Folg geve dat wedder eenige Filmen, de künstlerisch un kommerziell dörfallen sünd. Sünners de Militärfilm G.I. Jane is vun vele Kritikers angrepen worrn, vun wegen dat he en nich differenzeerte Pro-Militär-Ansicht dorstellen de. Mit en groten Triumph harr Scott in’t Johr 2000 en Comeback mit den Film Gladiator, de bi de Tokiekers düchtig goot ankamen is un ünnern annern as beste Film mit den Oscar uttekent worrn is. Ok för de beste Regie weer he nomineert, hett den Pries aver nich wunnen. Nochmol nomineert weer he för den kontroversen Kriegsfilm Black Hawk Down vun 2001, den en verunglückten Militärinsatz in Somalia as Thema hett un in beindruckende Biller ümsett. Black Hawk Down hett dat ne’ere Dorstellen vun Action prägt un hett de dokumentaarsche Kameraföhren to’n Dörbrook in de Filmkunst holpen.

Tosamen mit dien Broder Tony hett he för den US-amerikaanschen Kavelsenner TNT De Minireeg The Company dreiht. 2008 segg he, dat he 25 Johr töven müsst hett, bit he de Rechten an dat Book The Forever War vun Joe Haldeman för en Verfilmen kregen hettGuardian.co.uk: Ridley Scott verfilmt Der Ewige Krieg, 13. Oktober 2008 (afropen an’n 31. Mai 2010). Dat Book will he nu in 3D verfilmenFirstshowing.net: Ridley Scott verfilmt Der Ewige Krieg in 3D, 26. März 2009 (afropen an’n 31. Mai 2010), womit he torüch kummt na’t Science-Fiction-Genre.

För den US-Feernsehsenner CBS produzeert he siet 2009 de Reeg Good Wife, de in Düütschland siet März 2010 bi ProSieben utstrahlt warrt. Ok bi disse Reeg hett he mit sien Broder Tony tosamenarbeit. Mit Robin Hood hett he 2010 wedder en Historienfilm vörleggt, de ok mit go’e Kritiken bedacht worrn is.

Projekten, an de he arbeiten deit, sünd to’n Bispeel de eerste Verfilmen vun den Roman Brave New World vun Aldous Huxley, den he tosamen mit Leonardo DiCaprio produzeert. Scott warrt dorbi wohrschienlich ok de Regie övernehmenmoviepilot.de: Ridley Scott verfilmt Brave New World mit Leonardo DiCaprio. Aktuell arbeit he an en Prequel to sien eersten groten Film Alien. De Vörgeschicht schall in 3D dreiht warrn un twee Deelen ümfaten. De Produkschoonsfirma 20th Century Fox plaant den Kinostart för den eersten Deel Enn 2011Guardian.co.uk: Ridley Scott bringt Vorgeschichte zu Alien in 3D, 27. April 2010 (afropen an’n 31. Mai 2010).

 Filmografie (Utwahl) 
 Johr Titel Funkschoon 1965 Boy and Bicycle ProduzentSpeelbaas 1977 The Duellistsdt.: Die Duellisten Speelbaas 1979 Aliendt.: Alien – Das unheimliche Wesen aus einer fremden Welt Speelbaas 1982 Blade Runnerdt.: Der Blade Runner SpeelbaasProduzent 1985 Legenddt.: Legende Speelbaas 1987 Someone to Watch Over Medt.: Der Mann im Hintergrund SpeelbaasProduzent 1989 Black Rain Speelbaas 1991 Thelma & Louise SpeelbaasProduzent 1992 1492: Conquest of Paradisedt.: 1492 – Die Eroberung des Paradieses SpeelbaasProduzent 1994 The Browning Versiondt.: Schrei in die Vergangenheit Produzent 1996 White Squalldt.: White Squall – Reißende Strömung SpeelbaasProduzent 1997 G.I. Janedt.: Die Akte Jane SpeelbaasProduzent 1998 Clay Pigeonsdt.: Lebende Ziele Produzent 2000 Where the Money Isdt.: Ein heißer Coup Produzent 2000 Gladiator Speelbaas 2001 Hannibal SpeelbaasProduzent 2001 Black Hawk Down SpeelbaasProduzent 2002 The Gathering Storm, Feernsehn Produzent 2003 Matchstick Mendt.: Tricks SpeelbaasProduzent 2005 Kingdom of Heavendt.: Königreich der Himmel SpeelbaasProduzent 2005 In Her Shoesdt.: In den Schuhen meiner Schwester Produzent 2006 A Good Yeardt.: Ein gutes Jahr  SpeelbaasProduzent 2007 The Assassination of Jesse James by the Coward Robert Forddt.: Die Ermordung des Jesse James durch den Feigling Robert Ford Produzent 2007 American Gangster SpeelbaasProduzent 2008 Body of Liesdt.: Der Mann, der niemals lebte SpeelbaasProduzent 2009 Tell-Taledt.: Das schwarze Herz Produzent 2010 Welcome to the Rileysdt.: Willkommen bei den Rileys Produzent 2005-10 Numb3rs, Feernsehreegdt.: Numb3rs – Die Logik des Verbrechens Produzent 2010 Robin Hood SpeelbaasProduzent 2011 The Greydt.: The Grey – Unter Wölfen Produzent 2012 Prometheusdt.: Prometheus – Dunkle Zeichen  SpeelbaasProduzent 2013 The Vatican, Feernsehn SpeelbaasProduzent 2013 The Counselor SpeelbaasProduzent 2013 The East Produzent 2014 Before I Go to Sleepdt.: Ich. Darf. Nicht. Schlafen. Produzent 2009-14 Good Wife, Feernsehreeg Produzent

 Utteken 
Ridley Scott is bit hüüt (Januar 2011) mit dörteihn Filmpriesen uttekent worrn un wee för 33 wietere Priesen nomineert, dorünner ok  dreemol för den Oscar in de Kategorie Best Speelbaas. Wunnen hett he ünner annern:
 1977: den Pries för’t eerste Wark vun de Filmfestspelen in Cannes för The Duellists
 1978: den David di Donatello Filmpries in de Kategorie Best Speelbaas – utlännsch Film för The Duellists
 1980: den Saturn-Pries in de Kategorie Best Speelbaas för Alien
 1991: den Golden Spike vun’t Valladolid International Film Festival för Thelma & Louise 1992: den ALFS Award in de Kategorie Speelbaas vun’t Johr för Thelma & Louise 1992: den Bodil Award in de Kategorie Best Nich-europääsche Film för Thelma & Louise 1995: den Michael Balcon Award 2001: den Director’s Achievement Award vun’t Palm Springs International Film Festival 2002: den Emmy in de Kategorie Rutragen Wark för’t Feernsehn för The Gathering Storm 2003: den Film Excellence Award vun’t Boston Filmfestival Literatur 
 Inge Kirsner: Actionästhet, Vielfilmer, Identitätssucher: Ridley Scott und seine Kinowelten. In: Thomas Bohrmann, Werner Veith, Stephan Zöller (Rgv.): Handbuch Theologie und Populärer Film. Band 2.'' Ferdinand Schöningh, Paderbuorn 2009, ISBN 978-3-506-76733-2, S. 111-121.

 Weblinken 


 Literatur vun un över Ridley Scott bi de Düütschen Natschonalbökeree
 Fritz Göttler: Ridley Scott wird 70 – „Brot und Bruderkämpfe“ – sueddeutsche.de (29. November 2007)
 Biografie bi film-zeit.de

 Borns 

Kategorie:Speelbaas
Kategorie:Filmproduzent
Kategorie:Börger von Grootbritannien
Kategorie:Mann
Kategorie:Boren 1937